Φίμωση

Φίμωση είναι η συγγενής ή επίκτητη στένωση του στομίου της ακροποσθίας (του δέρματος που καλύπτει τη βάλανο, κεφαλή του πέους), με συνέπεια την αδυναμία αποκάλυψης της βαλάνου κατά την έλξη της ακροποσθίας. 

Η μη ανασυρόμενη ακροποσθία σε ανηλίκους δεν αποτελεί πρόβλημα. Κατά τη βρεφική ηλικία, η ακροποσθία είναι συνήθως προσκολλημένη στη βάλανο του πέους και συνεπώς δεν μπορεί να τραβηχτεί. Η μη ανασυρόμενη ακροποσθία σε παιδιά δεν είναι ασθένεια, αλλά ένα φυσιολογικό στάδιο της ανάπτυξης στα αγόρια και δεν απαιτεί θεραπεία. Σχεδόν όλα, αν όχι όλα, τα αγόρια γεννιούνται με μη ανασυρόμενη ακροποσθία.  

Η ακροποσθία γίνεται σταδιακά ανασυρόμενη σε μια χρονική περίοδο που κυμαίνεται από την παιδική ηλικία έως την ενηλικίωση ή αργότερα. Δεν υπάρχει καθορισμένη ηλικία στην οποία ένα αγόρι πρέπει να έχει ανασυρόμενη ακροποσθία. Τα περισσότερα αγόρια είναι σε θέση να ανασύρουν την ακροποσθία τους έως την ηλικία των 18 ετών. 

Οι ενήλικοι που συνεχίζουν να έχουν μη ανασυρόμενη ακροποσθία μπορούν να κάνουν την ακροποσθία τους ανασυρόμενη με ασκήσεις τεντώματος της ακροποσθίας και κατάλληλες στεροειδείς κρέμες, όπως για παράδειγμα την betamethasone 0,05%. Οι στεροειδείς κρέμες δεν είναι απαραίτητες, αλλά βοηθούν και μπορούν να επιταχύνουν τη θεραπεία. 

Θα πρέπει να προστεθεί, ότι η φίμωση στους ενηλίκους, σε μερικές περιπτώσεις μπορεί να μην προκαλέσει προβλήματα με την καθαριότητα, την άνεση ή τη σεξουαλική απόδοση, και σε αυτές τις περιπτώσεις η θεραπεία είναι προαιρετική.

Θεραπεία

Μη χειρουργική
 Ασκήσεις τεντώματος της ακροποσθίας. Απαλό τέντωμα της ακροποσθίας μπορεί να επιτευχθεί με το χέρι ή με βοήθημα. Κατά το τέντωμα, το δέρμα που βρίσκεται υπό ένταση διευρύνεται αναπτύσσοντας πρόσθετα κύτταρα.
 Τοπικές στεροειδείς κρέμες όπως η βηταμεθαζόνη, η φουροϊκή μομεταζόνη και η κορτιζόνη είναι αποτελεσματικές στη θεραπεία της φίμωσης και θα πρέπει να ληφθούν υπόψη πριν από άλλη επέμβαση. Θεωρείται ότι τα στεροειδή δρουν μειώνοντας τις φλεγμονώδεις και ανοσολογικές αντιδράσεις του σώματος και λεπταίνοντας το δέρμα.

Παραπομπές

Εξωτερικοί σύνδεσμοι 
 http://www.drmomma.org/2008/04/natural-foreskin-retraction-in-intact.html
 http://www.drmomma.org/2013/02/hands-off-my-foreskin-dr-martin.html
 https://www.doctorsopposingcircumcision.org/for-professionals/alleged-medical-benefits/phimosis-balantis/
 https://www.yourwholebaby.org/phimosis
 https://www.phimostretch.com/blogs/news/phimosis-stretching-guide

Παθήσεις του πέους